PREDKLADACIA SPRÁVA
Vláda Slovenskej republiky svojím uznesením č. 80 z 18. februára 2015 schválila Návrh na vyslovenie súhlasu vlády Slovenskej republiky s prítomnosťou zahraničných ozbrojených síl na území Slovenskej republiky a s vyslaním ozbrojených síl Slovenskej republiky mimo územia Slovenskej republiky na účel vojenských cvičení v 1. polroku 2015 (ďalej len „materiál“). Predmetný materiál bol schválený na základe čl. 119 písm. o) Ústavy Slovenskej republiky, na základe ktorého patrí do právomoci vlády Slovenskej republiky rozhodnúť o vyslaní ozbrojených síl Slovenskej republiky mimo územia Slovenskej republiky na účel vojenského cvičenia, o súhlase s prítomnosťou zahraničných ozbrojených síl na území Slovenskej republiky na účel vojenského cvičenia, ako aj o prechode zahraničných ozbrojených síl cez územie Slovenskej republiky.

           Navrhovaná aktualizácia zohľadňuje zmeny navrhnuté zahraničnými partnermi v súvislosti s realizáciou vojenských cvičení v rámci spolupráce s ozbrojenými silami USA, Rakúskej republiky a Českej republiky. Zmeny zahŕňajú spresnenia množstva vojenskej techniky,  počtu zahraničných ozbrojených síl, miesta a termínov a názvu vojenského cvičenia.

           

Predmetný materiál, a v ňom obsiahnutá zmena podmienok vojenského cvičenia schváleného uznesením vlády č. 80/2015, nemá vplyv na rozpočet verejnej správy, podnikateľské prostredie, životné prostredie, informatizáciu spoločnosti ani sociálny vplyv. 

 
 
 

 

